มีตุ่มแดงๆขึ้นข้างๆอวัยวะเพศค่ะ พอไปโดนก็จะคันๆขนาดไม่ใหญ่มาก แล้วก็มีตุ่มขึ้นบริเวณก้นใกล้ๆกับตุ่มที่ขึ้นแถวๆอวัยวะเพศ แต่ตุ่มที่ขึ้นตรงก้นคล้ายๆสิวค่ะ อยากทราบว่ามันเกิดจากอะไรแล้วเป็นอันตรายมั้ยคะ แล้วตุ่มตรงก้นกับตรงอวัยวะเพศเกิดจากสาเหตุเดียวกันมั้ย แล้วพอมีวิธีรักษามั้ยคะ
สวัสดีค่ะ ตุ่มแดงบริเวณอวัยวะเพศหญิงอาจจะเกิดจาก1.รูขุมขนอักเสบและอุดตันบริเวณอวัยวะเพศ อาจเจ็บหรือมีหนองเล็กๆให้เห็นได้2.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ3.ตุ่มแพ้จากการสัมผัส อาจจะคันด้วยได้4.หูดเช่นหูดหงอนไก่ หูดข้าวสุก5.มีการอุดตันของต่อมตรงบริเวณอวัยวะเพศ ชื่อต่อมบาร์โทลินการให้ได้การวินิจฉัยที่แน่นอนจำเป็นต้องเห็นรอยโรคจริงร่วมด้วย ดังนั้นหากตุ่มมีขนาดใหญ่ขึ้นและก่อให้เกิดความเจ็บปวด ควรรีบไปตรวจเพิ่มเติมกับสูตินรีแพทย์การดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจทำให้ติดเชื้อแบคทีเรียเพิ่มมาได้ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน